[{"text_idx": "#000003", "text": "Mae Orthios, y cwmni y tu o\u0302l i\u2019r ffatri Biomas newydd ac Eco-Parc ar hen safle Aliwminiwm Mo\u0302n yng Nghaergybi wedi dweud wrth AC Ynys Mo\u0302n Rhun ap Iorwerth eu bod yn addo weithio gydag ysgolion a darparwyr hyfforddiant lleol i facsimeiddio\u2019r cyfleoedd cyflogaeth i weithlu\u2019r ynys, ac i sicrhau y gall gweithwyr y dyfodol dddatblygu\u2019r sgiliau angenrheidiol i weithio yn y ffatri"}, {"text_idx": "#000004", "text": "Wedi iddo astudio peirianneg yng Ngholeg Menai, mae Dafydd Jones newydd gael ei benodi fel prentis ffitiwr. Wrth siarad gydag AC Ynys Mo\u0302n Rhun ap Iorwerth dywedodd ei fod yn edrych ymlaen at allu adeiladu gyrfa yn y Eco-parc newydd."}, {"text_idx": "#000006", "text": "\u201cMae\u2019n hanfodol bod busnesau newydd yn manteisio ar dalentau presennol ein gweithlu, ac ar yr un pryd yn buddsoddi mewn datblygu sgiliau newydd. Mae prentisiaethau yn ffurfio rhan hanfodol o hynny, a mae ro\u0302l newydd Dafydd yn enghraifft wych. Gadewch i ni obeithio mai ef yw\u2019r cyntaf o lawer o brentisiaid ifanc yn Orthios."}, {"text_idx": "#000007", "text": "\u201cMae\u2019r berthynas rhwng cyflogwyr ac ysgolion a cholegau addysg bellach yr ynys yn hanfodol, a\u2019r mwyaf sy\u2019n cael ei wneud i sicrhau bod ein pobl ifanc yn ymwybodol o\u2019r llwybrau cyflogaeth sydd ar gael iddynt yn lleol yn y dyfodol, y gorau."}]